Foto: Prezident matbuot xizmati Turkmaniston prezidenti Gurbanguli Berdimuhamedov bugun yangi qarorni imzoladi, deb xabar bermoqda Turkmenportal. Qayd etilishicha, hujjat bilan savdo-iqtisodiy, ilmiy-texnikaviy va madaniy hamkorlik bo‘yicha Turkmaniston-O‘zbekiston qo‘shma komissiyasi tarkibining Turkmaniston tomoni tasdiqlandi. Qaror «Turkmaniston va O‘zbekiston o‘rtasidagi hamkorlikni yanada rivojlantirish, ikki tomonlama savdo-iqtisodiy, ilmiy-texnikaviy va madaniy aloqalarni kengaytirish maqsadida» imzolangani aytiladi. Bundan oldin, Gurbanguli Berdimuhamedov O‘zbekistonga tashrif buyurishi xabar qilingandi. Davlat rahbarlari o‘zaro manfaatli hamkorlikni yanada rivojlantirishning istiqbollarini muhokama qiladilar hamda savdo-iqtisodiy, transport-kommunikatsiya va madaniy-gumanitar sohalarda qo‘shma loyihalar amalga oshirilishining borishini ko‘rib chiqadilar.